Астана: Жыл басынан бері заңсыз айналымнан 300 келіден астам есірткі заттары тәркіленді
"Астана: Жыл басынан бері заңсыз айналымнан 300 келіден астам есірткі заттары тәркіленді" | "https://abai.kz/post/191637"
TITLE: Астана: Жыл басынан бері заңсыз айналымнан 300 келіден астам есірткі заттары тәркіленді
URL: https://abai.kz/post/191637
META: "Астана: Жыл басынан бері заңсыз айналымнан 300 келіден астам есірткі заттары тәркіленді" | "https://abai.kz/post/191637"
DATE: 04.12.2024
AUTHOR(s): Abai.kz
TOTAL WORDS: 160
TEXT: Астанада уәкілетті органдар әкімдікпен бірлесіп, әсіресе жастар арасында есірткі қылмысына қарсы белсенді күрес жүргізуде. Жыл басынан бері қалада 400-ден астам есірткі қылмысы тіркелді. Бұл туралы коммуникациялар қызметінде өткен брифингте Астана қаласы полиция департаментінің есірткі қылмысына қарсы іс-қимыл басқармасының аға жедел уәкілі Әлия Қибатқызы айтты, деп хабарлайды қалалық әкімдіктің ресми сайты. 2024 жылдың 11 айында Астанада 407 есірткі қылмысы тіркелген, соның ішінде 285 өткізу фактісі, сондай-ақ есірткінің синтетикалық түрлерімен байланысты 621 есірткі құқық бұзушылық. Заңсыз айналымнан 339 келі есірткі заттары, соның ішінде 20,8 келі «синтетика» тәркіленді. «Нашақорлыққа және есірткі бизнесіне қарсы күрестің 2023-2025 жылдарға арналған республикалық кешенді жоспары және мемлекеттік органдар мен жұртшылық барынша тартылған «Астана – есірткісіз қала 2023-2025 жылдарға арналған» бағдарламасы іске асырылуда. Оның аясында уәкілетті органдармен нашақорлықтың алдын алуға және есірткінің заңсыз айналымы саласындағы қылмыстарды анықтауға бағытталған бірқатар іс-шара жүргізілуде», - деді спикер. Мемлекеттік органдармен және ҮЕҰ-мен бірлесіп құқық қорғау органдары 496 алдын алу іс-шараларын, соның ішінде акциялар, семинарлар, дәрістер, дөңгелек үстелдер, кездесулер, спорттық турнирлер, конкурстар өткізді. Abai.kz
